Nordjyllands Politi har måske fået et gennembrud i opklaringen af den seneste tids mange tyverier af dieselolie her i det nordjyske. 

 

Natten til fredag blev en slags hjemmelavet "tankvogn" stoppet af politiet. To personer er anholdt, sigtet for forsøg på dieseltyveri. Omkring klokken halv et natten til fredag stoppede en af politiets patruljer, en varevogn ved Dronninglund. Nummerpladerne var efterlyst, men skulle egentlig sidde på en anden bil. I varevognen fandt politiet udstyr til tyveri af dieselolie samt noget dieselolie. De to personer er gamle kendinge af politiet. Den ene er en ung mand fra Ålestrup på 24 år og den anden 23 år og fra Hals.